cyanic-selkie/wikianc huggingface dataset:
Hurum kirke
Alterkalk, alterbibel og lysestaker
Alterkalken med disk er utført av gullsmed Bagge Lauritzen på Strømsø i 1689. Han har trolig arbeida i Hans Nieman d.e. sitt verksted, og fra hans sønn, Hans Nieman d.y. sin hånd stammer en sognebudskalk, disk og oblateske. Bibelen på alteret er Christian IVs utgave fra 1633. På alteret står også tre par tinnlysestaker. Det midterste paret er fra seinmiddelalderen. Det største paret stammer fra 1700-tallet, og fra denne tida stammer også barokkstolen i koret. De minste lysestakene ble lagd i 1955.
Messehagler
Kirken har to staselige messehagler. Den eldste av rød fløyel med gullbroderier ble gitt av Kirsten Røyem en gang før 1750. Ved 300-årsmarkeringa for Iver Huitfeldts død i 2010 fikk kirken en hvit messehagel av familien Huitfeldt, utforma av Lise Skjåk Bræk.
Det Huitfeldtske gravkapell
Oberst Tønne Huitfeldt lot oppføre et gravkapell av tre nord for kirken i 1660-åra. Dette brant også i 1686, men kistene som sto her ble redda ut, og et nytt trekapell ble bygd på samme sted. Kirsten Røyem beslutta å bygge det nåværende gravkapellet rett før hun døde i 1750, og det ble fullført året etter. Det er bygd i klassisistisk stil, med to krysshvelv. Kjelleren under kapellet ble gravd ut på slutten av 1940-tallet. I dag står 18 kister oppe i kapellet, mens kjelleren rommer rundt 40 kister. Dette er en av nordens største og eldste kistesamlinger. Sentralt i rommet står Iver Huitfeldts sarkofag, flankert av to gamle fanestenger med danske og norske flagg. Han ble drept da skipet «Dannebrog», der han var kommandør, eksploderte under slaget i Køgebugt i 1710. En modell av dette skipet, gitt av Køge Marineforening, ble opphengt som kirkeskip i 1962. Det erstatta et eldre kirkeskip fra 1700-tallet, som nå befinner seg på Norsk Folkemuseum.
Foran kirken står en bauta av drammensgranitt med et bronserelieff av Iver Huitfeldt. Den ble reist i 1910, til 200-årsjubiléet for slaget i Køge bukt. Kanonen, som bærer navnet «Halvdan Frodesson» er en 14-punder fra Christian IVs tid, som ble berga fra vraket av Dannebrog i 1874.
Rødbråtbakken (Oslo)
Rødbråtbakken (1–5, 2–12) er en vei på Nordberg i bydel Nordre Aker i Oslo. Den går fra Havnabakken til Carl Kjelsens vei.
Veien fikk navn i 1938 etter Raubråtan, som var et stykke skog ovenfor Nordberg gård.
Bass (stemme)
Bass (fra latin: basso – «dyp») er den dypeste mannsstemmen. I korsammenheng (da spesielt mannskor) deles stemmeleiet inn i første bass (lysest) og andre bass (mørkest).
Variasjoner i en bassoktav
De laveste bassangerne ligger generelt på C (to C-er under c'). Flere ekstreme bassangere når lavere enn dette.
Innen opera er den laveste tonen i et standardrepertoar for bass D (Osmin i Bortførelsen fra Seraillet), men det er få roller som strekker seg til under F. Selv om Osmins tone er den laveste som er krevet i operarepertoaret, finnes det lavere, både skrevne og uskrevne: for eksempel interpolerer basser tradisjonelt en lav C i duetten «Ich gehe, doch rathe ich dir» i samme opera. Andre valgfrie eller tradisjonelle lave C-er og D-er blir sunget. Den høyeste tonen i bassrepertoaret er a' (Polifemo i Aci, Galatea e Polifemo av Händel); derfor er det få basser som har denne rollen i sitt repertoar.
Fylkesvei 3370
Fylkesvei 3370 går mellom Kalstad og Kirkebukta i Kragerø kommune. Veien er 2,9 km lang.
Frem til 2019 hadde veien betegnelsen fylkesvei 253 (Telemark).
Resonant Music
Resonant Music (etablert 1998 i Oslo) er et norsk plateselskap, eiet og drevet av initiativtager og jazzmusiker Terje Gewelt. Formålet er å gi ut norsk jazz spilt inn i Gewelt sitt studio The cookie factory.
Erik Unaas
Erik Mogens Unaas (født i Drøbak 14. mars 1959) er en norsk redaktør, idrettsleder og politiker (H). Han var ordfører i tidligere Eidsberg kommune (i Indre Østfold) 2011–2019.
Han er opprinnelig journalist. Han har bl.a. arbeidet i Øvre Smaalenene (Askim), Østfold-Posten, Forsvarsdepartementet (vpl informasjonsmedarveider), Norsk Skyttertidende, PR-assistanse AS (Media-Centrum) og Dagbladet før han i 1987 startet sitt eget forlag i 1987. Han ansvarlig redaktør for 16 digitale og trykte magasiner i Sportmedia AS da han i 2011 som ordførerkandidat for Høyre i Eidsberg. Høyre gjorde et historisk godt valg og vant valget med 42,95 % av stemmene og Unaas fikk klart flest personstemmer. Unaas ble gjenvalgt i 2015 med 43 % av stemmene.
Unaas har også vært medlem i kommunestyret og gruppeleder i Askim kommunestyre årene 1991-2007. Han har vært fylkestingsmedlem, i Østfold 2007-2019 og i Viken fra 2020-. Han har vært vara til Stortinget og medlem i Høyres kommunalutvalg.
Unaas har også et langt liv i idretten, er æresmedlem i Askim Volleyballklubb (som han stiftet i 1976) og han var med i landslaget ledergruppe i orientering årene 1993-2004 og leder for landslag i volleyball 1994-1998. I 1993 og -94 hadde han konsulentoppdrag for Lillehammer-OL (LOOC). I årene 2017-2022 var han styremedlem i Østfold og Viken idrettskretser, og siden 2019 har han vært styremedlem i Norges Idrettsforbund og olympiske og paralympiske komite. Som journalist har han vært akkredietrt ved 9 olympiske leker.
Han er tildelt Askim-plaketten 1996 for sitt engasjement i speiderbevegelsen og Askim Sparebanks kulturpris 2002 for arbeidet med å etablere Opplevelsessenteret Østfoldbadet.
Unaas har også hatt en rekke nasjonale og regionale tillitsverv, som i Utmarkskommunenes Sammenslutning (2015-2021), Landsrådet for Heimevernet (2022-), Frivillighet Norge (2022-), KS Østfold (2015-2019), Distriktsprogramrådet NRK Oslo og Viken (2011-), Grensekomiteen Värmland - Østfold og Jernbaneforum Øst.
I tillegg til styreposisjoner i Østfold Bedriftssenter, Østfoldbadet (1998-2006), Park World Tour (1995-2003), Nordic Ways Int. (2003-2011 - som jobbet med å utbre nordiske idretter i Kina), Momarken travbane AS og Vibeke Skofteruds minnefond.
Unaas er i dag regional koordinator for Indre Østfold regionråd (Indre Østfold, Marker, Rakkestad og Skiptvet kommuner)
Felix Ziegel
Felix Ziegel (russisk: Феликс Юрьевич Зигель; født 20. mars 1920 i Moskva, død 20. november 1988 i Moskva) var en sovjetisk fysiker og astronom.
Felix Ziegel var sønn av en etnisk tysk advokat og han var seks år gammel da han konstruerte sitt første primitive teleskop og startet sitt første tidsskrift for astronomiske observasjoner. Han var forfatter av mer enn 40 populære bøker om astronomi og romfart, generelt regnes som en grunnlegger av russisk ufolog. I 1938 sluttet han seg til faktueltet for matematikk ved universitetet i Moskva. I 1939 ble Ziegel utvist fra universitetet, grunnen var hans fars arrestasjon for angivelig å stå bak ødeleggelsen av en fabrikk i Tambov.
Åsgård sykehus
Åsgård sykehus i Tromsø i Troms er et psykiatrisk sykehus. Det er i dag en psykiatrisk avdeling av Universitetssykehuset Nord-Norge HF.
Historie
Troms og Tromsø sykehus startet tidlig i 1950-årene sin psykiatriske avdeling i to moderniserte tyskerbrakker ("Brakka" og "Skattøra"), samt noen senger ved St. Elisabeth Hospital fra 1949. St. Elisabeth ble nedlagt i slutten av 1950-årene, mens de øvrige psykiatriske tilbudene ("Brakka" og "Skattøra") ble nedlagt da klinikkavdelingen ved Åsgård sykehus ble tatt i bruk i 1966.
Team Norway
Team Norway var Norges Golfforbunds toppsatsing på Norges beste golfspillere. Fra 2019 overtok Team Norway Golf, hvor NGF gikk bort fra lagstruktur med en forhåndsuttatt «stamme» over til et mer resultatbasert uttak.
Medlemmer
Følgende spillere ble tatt ut til Team Norway Proff sesongen 2018 :
2005
I satsingens første år, 2005, besto Team Norway av Suzann Pettersen, Henrik Bjørnstad, Marianne Skarpnord, Lars Petter Brovold og amatøren Eirik Tage Johansen.
Rødkleivfaret (Oslo)
Rødkleivfaret (1A–3, 2–28) er en vei i Voksenkollen i bydel Vestre Aker i Oslo. Den tar av fra Lillevannsveien ved Lillevann stasjon, krysser Holmenkollbanen og forgrener seg. Begge grenene ender som blindvei.
Navnet ble vedtatt i 1927
Veien har villabebyggelse.
Oppvekst i Andeby
Oppvekst i Andeby er en roman av Audun Briseid utgitt i 1971. Den handler om oppveksten på Rektorhaugen («Andeby») og Tåsen i Oslo.
Oppvekst i Andeby var Briseids debutroman. Hans neste roman Hvem kan hjelpe Neil Young å finne veien hjem (1974) handler også om moderne norske myter.
Shavian
Shavian (også kjent som The Shaw Alphabet) er et fonetisk alfabet som er utarbeidet for det engelske språket med mål om å eliminere vanskelighetene ved konvensjonell staving. Alfabetet kan trolig også brukes på flere andre språk med tilsvarende fonemer (lyder). Alfabetet ble utformet av Kingsley Read, som ble plukket ut som en av fire vinnere av en konkurranse utlyst gjennom testamentet til den irske forfatteren George Bernard Shaw (derav navnet) og deretter gitt hovedansvaret for utformingen av det endelige resultatet. Etter å ha testet Shavian over flere år, publiserte Read i 1966 «Quikscript», en videreutvikling av Shavian, hvor flere av tegnene var utformet på et vis som gjorde dem lettere å kombinere.
Bakgrunn
Shaw var frustrert over irregularitetene og vanskelighetene i engelsk rettskriving. Selv skrev han flere av sine tekster stenografisk, som stort sett er fonetisk basert. Han kjempet derfor for at det skulle utarbeides et alfabet som bedre kunne takle lydene i det engelske språket. At Shaw var språkinteressert kan sees av det som gjerne er hans mest berømte verk, Pygmalion, senere omskapt til musikalen My Fair Lady, med den språkelskende professor Higgins i en av hovedrollene. I testamentet satte han som krav at alfabetet skulle ha et én-til-én-forhold mellom tegn og lyder, og at det skulle være forskjellig fra det latinske alfabetet for å forhindre forvirring.
Alfabetet
Som det latinske alfabetet skal shavian skrives over tre felt, og bokstaver er derfor enten «korte» (kun i det midterste feltet), «høye» (i det midterste og øverste feltet), eller «dype» (går over det midterste og nedre feltet). «Høye» og «dype» bokstaver er alltid konsonanter og opptrer i par: den «høye» bokstaven er alltid ustemt (med unntak av «yea» og «hung»), mens dens «dype» motpart alltid er stemt. De korte bokstavene er vokaler eller nasaler. I motsetning til latinsk skrift har ikke shavinan noen forskjell mellom majuskler og minuskler (såkalte «store» og «små» bokstaver). For å indikere egennavn brukes en «navneprikk» (·) før navnet. Ellers er shavians tegnsetting lik den som brukes på engelsk.
Nordberg stasjon
Nordberg stasjon var en t-banestasjon mellom Holstein og Østhorn på Sognsvannsbanen i Oslo. En planovergang ved stasjonen gjorde det mulig å krysse linjen. Stasjonen ble nedlagt i 1992 i forbindelse med at Sognsvannsbanen ble bygget om til metrostandard for å kunne kobles sammen med det østlige t-banenettet. Gangveien ble samtidig lagt i kulvert under linjen.
City Lade
City Lade er et norsk kjøpesenter. Det hadde en omsetning på 2,0 milliarder kroner i 2018. Kjøpesenteret ligger på Lade, ca. 2,5 km nord for Trondheim sentrum. City Lade åpnet 6. mai 2004. Kjøpesenteret har et detaljhandelsareal på ca. 25,000 m². Byggets totale areal er 40,000 m², hvorav 7,000 er parkeringshus.
Kjøpesenteret ble realisert da NKLs engroslager ble flyttet i 2002. Bygningen var på den tiden tilholdssted både for dem og stormagasinet Obs!. Obs! lå i første etasje av bygget, men flyttet opp i andre da kjøpesenteret ble realisert etter omfattende ombygging i perioden 2002–2004.
Lasse Thoresen
Lasse Thoresen (født 18. oktober 1949) er en norsk komponist, særlig innenfor samtidsmusikk. Han er utdannet ved Musikkonservatoriet i Oslo under Finn Mortensen (1972), samt hos Werner Kaegi (Utrecht, 1973). Siden 1975 har han undervist og forsket innen elektrofoni, sonologi og komposisjon, og ble professor i komposisjon, ved Norges musikkhøgskole.
Thoresen var mottaker av Årets verk fra Norsk Komponistforening (1981 for Stadier i den indre dialog; 1992 for AbUno; 1994 for Carmel Eulogies), Kritikerprisen (for Qudrat, 1987), Lindemanprisen (1987), Spellemannprisen 1998 og Edvard-prisen (2003) i klassen samtidsmusikk for Løp, lokk og linjer. I 2010 mottok han Nordisk råds musikkpris for vokalverket «Opus 42», som består av fire stykker, laget spesielt for vokalgruppen Nordic Voices.
Liv og virke
Thoresens verker har oppnådd anerkjennelse i inn- og utland. Klavertrioen Hjertets Fugl ble urfremført på Festspillene i Bergen i 1982 av Oslo Trio, og har senere fulgt en rekke fremragende trioer på turne til europeiske og kanadiske konsertsaler. Urfremføringen av Symphonic concerto for Violin and Orchestra (1984) ble direkte overført på radio til en rekke europeiske land, og har senere vært fremført flere ganger i Norge, Sverige og Tyskland. I 1985 ble Les trois régénérations bestilt og urfremført av Radio France i Paris. Thoresen var festivalkomponist under Festspillene i Bergen i 1986. Emergence (1997) ble bestilt og urfremført av Oslo Filharmoniske Orkester og dets dirigent Mariss Jansons til en konsertturné til europeiske hovedsteder, inkludert Musikverein in Wien. I 1998 ble ''Fire and Light. Cantata and Transformation'' bestilt og urfremført av samtidsmusikkfestivalen Warsaw Autumn. I april 2000 ble det timelange verket Som bølger på et hav for 230 utøvere fremført i Oslo Konserthus som en markering av tusenårsskiftet. Oratoriet Terraces of Light ble fremført i Haifa i mai 2001 ved innvielsen av the Bahá’í Terraces. I 2003 var han gjestekomponist under Kiev Musik Fest. I mai 2003 ble trippelkonserten Transfigurations was fremført av Isaac Schuldman, Einar Steen-Nøkleberg, Øystein Birkeland og St. Petersburg Symphonic Academy som en hilsen fra Norge i anledning byens 300-årsjubileum.
I tre år (2004-2006) var Thoresen composer-in-residence under Festival Présences, Radio Frances største musikkfestival. Ensemblet BIT20 har brukt hans Løp, lokk og linjar på flere turnéer, og vokalensemblet Nordic Voices har regelmessig fremført hans verker på turné.
Under påvirkning av norsk folkemusikk, fransk spektralmusikk og Harry Partchs tonale system Just Intonation, i tillegg til etnomusikalske studier fra eget land og Asia, har Lasse Thoresen siden 1985 benyttet mikrotonale prinsipper i flere av sine verker. Hans tilnærming til instrumentasjon inkluderer trekk fra konkret musikk. Stilistisk har hans produksjon stor variasjon.
Thoresens pionerarbeid innen musikalsk analyse, som kombinerer en tilnærming til fenomenologisk med en strukturell tilnærming til analysemetoder inspirert av Pierre Schaeffer, har oppnådd internasjonal oppmerksomhet. Han har publisert vitenskapelige arbeider i tidsskrifter som Organised Sound og Journal of Music and Meaning. Han har undervist om sin musikk og sin metode for musikalsk analyse ved universiteter og konferanser i Oslo, Bergen, Tromsø, Trondheim, Stockholm, Malmö, Göteborg, Helsinki, Jyväskylä, London, York, Baghdad, Amsterdam, Utrecht, Gent, Hamburg, Moskva, Paris, Landegg (Sveits), Kiev, Montreal, Beijing, Norrköping, Riga og Tallinn.
Guillermo Douglas
Guillermo Douglas (født januar 1909 i Paysandú, død 1967) var en uruguayansk roer som deltok i de olympiske leker 1932 i Los Angeles.
Douglas vant en olympisk bronsemedalje i roing under Sommer-OL 1932 i Los Angeles. Han kom på tredjeplass i singelsculler bak Henry Pearce fra Australia og William Miller.
Ole Ivars 20 beste
Ole Ivars 20 beste er et samlealbum av Ole Ivars, utgitt i 1999.
489 Comacina
489 Comacina er en hovedbelteasteroide. Den ble oppdaga den 2. september 1902 av Luigi Carnera fra Landessternwarte Heidelberg-Königstuhl i Heidelberg. Den er oppkalt etter Isola Comacina, en øy i Comosjøen.
Kaibakken
Kaibakken er Kristiansunds hovedgate, som fører fra kaiene og Piren opp til Kongens Plass og gatenettet i øvre del av Kirkelandet. Kaibakken har to kjørebaner i hver retning, og midtrabatt.
Fyrstinnen av Asturias’ pris for litteratur
Fyrstinnen av Asturias' pris for litteratur (spansk: Premio Princesa de Asturias de las Letras) er en pris, som siden 1981 årlig tildeles for innsats innen skjønnlitteratur. Den er en del av en Fyrstinnen av Asturias-prisene. De deles ut årlig i Oviedo.
Kaibakken
Kaibakken er et sentralt element i byens gjenreisingsarkitektur. Kaibakken er en monumentalakse, som er rettet tvers over havnebassenget mot Nordsundbrua og fjellene i Tustna (nå Aure kommune) på andre siden av Talgsjøen. Monumentalakser var et yndet motiv for byplanleggere på 1800-tallet og første halvdel av 1900-tallet.
Fyrstinnen av Asturias’ pris for litteratur
Prisen ble etablert i 1981 av Fundación Princesa de Asturias og har navn etter tittelen til Spanias kronprinsesse. Den var først kjent som Fyrsten av Asturias-prisen, men etter at Felipe i 2014 ble konge og datteren Leonor ble kronprinsesse med tittelen fyrstinne av Asturias, skiftet navnet til Fyrstinnen av Asturias-prisen. Stiftelsen endret samtidig navn til Fundación Princesa de Asturias.
Kaibakken
Kristiansund ble bombet av tyske fly i april 1940 og hele det sentrale byområdet på Kirkelandet brant ned. Anledningen ble benyttet til å gjenreise sentrum med moderne funkisarkitektur og en bred oppfart, en gate som skulle forbinde kaiene med de øvre bydeler. Sentrale norske arkitekter deltok i arbeidet i Brente steders regulering under andre verdenskrig, og det var denne organisasjonen som også planla gatenett og struktur for bebyggelsen sentralt på Kirkelandet. Oppfarten ble gata kalt før den fikk navnet Kaibakken.
Fyrstinnen av Asturias’ pris for litteratur
Prisen består av en skulptur laget av kunstneren Joan Miró og et pengebeløp på 50,000 euro.
Kaibakken
Som fondmotiv øverst i Kaibakken var det lenge meningen at den nye Kirkelandet kirke skulle reises. Denne løsningen ble forkastet, og kirken ble isteden bygd øverst i Øvreparken. Isteden kunne Nordmøre Sparebank få denne tomten med utsikt gjennom aksen, som man kan se på et av webkameraene i Kristiansund.
Dryadula phaetusa
Utseende
En stor (vingespenn 85-90 millimeter) sommerfugl, litt kraftigere bygd enn de fleste andte Heliconiini. Oversiden er stripet i oransje og svart. Undersiden av forvingen er brun med en bred, rød lengdestripe langs midten og et litt uregelmessig, gult bånd foran denne. Bakvingen er mørkbrun med to rødkantede, gule tverrstriper som møtes ved ytterkanten og danner en «V».
Kaibakken
Gjenreisingsarkitekturen som omgir Kaibakken ble valgt som Kristiansund kommunes tusenårssted.
Dryadula phaetusa
Levevis
Som vanlig for Heliconiini lever larvene på pasjonsblomster (Passiflora spp.). Hannene kan samles i hundrevis for å drikke mineralholdig væske (for eksempel fra sølepytter og elvebredder), de setter seg også på dyr for å drikke svette.
Utbredelse
Arten finnes i den Neotropiske økosonen, der den er utbredt fra Mellom-Amerika like sør til Argentina. Streif-eksemplarer kan forekomme så langt nord som Kansas.
Rødtvetkroken (Oslo)
Rødtvetkroken (7–9, 2A–24) er en vei på Rødtvet i bydel Grorud i Oslo. Den går som blindvei nordover fra Rødtvetveien.
Yoelbi Quesada
Yoelbi Quesada (født 4. august 1973) er en tidligere cubansk friidrettsutøver (tresteg).
Solís de Mataojo
Solís de Mataojo er en by i Lavalleja-departementet i det sørlige Uruguay. Byen har om lag 2 676 innbyggere.
Befolkning
Solís de Mataojo har 2 676 innbyggere (Beregning 2004)
Kilde:
Kommune
Byens ordfører (alcalde) er Jorge Fernández (2012).
Yoelbi Quesada
I 1990 ble han nummer to i Junior-VM og to år senere i 1992 vant han Junior-VM. Som senior vant han sølv i innendørs-VM i 1995, og året etter bronse under OL 1996 i Atlanta. Hans største fremgang er VM-gullet fra 1997 i Aten da han slo regjerende verdensmester og v-rekord holder Jonathan Edwards. Etter seieren er hans største meritt en fjerdeplass fra OL 2000 i Sydney.
Rødtvetkroken (Oslo)
Navnet ble vedtatt i 1977.
Server
En server (også kjent som en tjener) er en programvare som tilbyr («serverer») en eller flere tjenester til andre datamaskiner (klienter) over et datanettverk.
Begrepet tjener/server er også ofte brukt om maskinvaren som programmet (eller programmene) kjøres fra. For eksempel kan én og samme datamaskin tilby flere tjenester samtidig, så fremt maskinen har kapasitet til å utføre alle oppgavene.
Fysiske maskiner
Enhver datamaskin kan i prinsippet brukes som server, men server-maskiner har tradisjonelt hatt dyrere og mer holdbare komponenter, for å gi den høyere ytelse og sikkerhet mot feil i maskinvaren.
Harddisker kan settes opp i forskjellige typer RAID, som gir redundans og trygghet ved datahavari, i tillegg til backupmuligheter til DVD, Tape eller nettverksdisker. ECC-RAM benyttes for å finne og korrigere feil serverens dataminne som kan føre til krasj. Nødstrøm (UPS) gir økt stabilitet i tilfelle strømutfall. I tillegg har servere ofte batterier som kobles inn ved strømbrudd eller flere strømforsyninger (PSU). Slike løsninger benyttes der et strømforsyningshavari ville være katastrofalt.
En bygning som er laget med det formålet å huse fysiske servere kalles et datasenter; dette har ofte spesialbygget kjøling og strenge rutiner for fysisk tilgangskontroll. Slike bygninger kan huse tusenvis av servere. I «vanlige» bygninger kan man også snakke om serverrom, som er enkeltrom som er bygget om til å huse servere. Disse er langt mindre enn datasentre, og har kanskje et par titalls servere.
Virtuelle servere
Virtuelle maskiner (VMer) er en gammel oppfinnelse, men i årene etter årtusenskiftet tok de i stadig større grad over server-markedet. Prinsippet bak virtualisering er at servermaskiner deler en større pott maskinvare, i stedet for at hver server kjører på sin egen, dedikerte maskinvare. Datamaskinen som har fysisk maskinvare og tildeler ressurser kalles en vertsmaskin, og maskinene som får ressurser av verten kalles for gjester. Dette kan skje helt transparent for gjestene, og gjestenes operativsystemer vet ikke nødvendigvis engang at de kjører på virtuelle maskiner.
De mest kjente løsningene for virtualisering er Oracle VM VirtualBox, VMware ESXi og Microsoft Hyper-V.
Servere i nettskyen
Fra 2010-årene har enda en ny trend gjort seg gjeldende i servermarkedet, med såkalte skytjenester (også kalt nettskyen). Med skytjenester har ikke lenger organisasjoner sine egne datasentre eller serverrom med egne maskiner, men leier heller kapasitet av aktører som spesialiserer seg på drift av datasystemer. Leverandørens datamaskiner er så tilgjengelig for kunden via internett.
Det er også mulig med hybrid-varianter, hvor man setter opp en løsning som delvis kjøres hos kunden og delvis som skytjeneste hos leverandøren.
Programvare
Serverprogramvare kommer fra forskjellige leverandører til forskjellige operativsystem, til forskjellige priser, lisenser og bruksområder. Noen av de vanligste tjenesteprogramvarene finnes på områder som:
GNU/Linux
GNU/Linux er populært på grunn av det massive utvalget av serverprogramvare skrevet for operativsystem, samt operativsystemets frie og åpne natur. GNU/Linux tar med seg stabilitetsegenskapene fra UNIX. LAMP eller Apache står for ca. 62 % av verdens vevtjenere.
Microsoft Windows
Microsoft IIS brukes av ca. 18 % av verdens vevtjenere i mai 2011, med gode resultater fra driftssituasjoner. Microsoft Exchange er en utbredt e-postserver i mange bedrifter i SMB-segmentet.
UNIX
UNIX og alle derivater er historisk populære serveroperativsystem, men også ofte underlagt noen av de samme begrensningene som Microsoft. Den største leverandøren for operativsystem for servermarkedet under UNIX er Sun med sin Solaris-suite.
UNIX er kjent for å være stabilt.
De nederlandske Antiller under Sommer-OL 2000
De nederlandske Antiller under Sommer-OL 2000. Sju sportsutøvere, fem menn og to kvinner fra De nederlandske Antiller deltok i seks sporter, friidrett, skyting, svømming hestesport, seiling og triatlon under Sommer-OL 2000 i Sydney. Det var ellevte gangen som De nederlandske Antiller deltok i et sommer-OL, de vant ikke noen medalje.
Designregistrering
Designregistrering gir en person eller et selskap enerett til å utnytte en design kommersielt i et begrenset tidsrom. I denne perioden kan rettighetshaveren hindre andre å produsere, importere eller selge den designen som er beskyttet. Design refererer her til utseendet og formen til et produkt eller en del av et produkt, og beskyttes etter bestemmelsene i lov om beskyttelse av design.
Designregistrering kan søkes for et enkelt land. For Norge søkes det til Patentstyret. Hvis det ønskes beskyttelse i et større antall land kan det leveres internasjonal søknad om designregistrering etter Genèveavtalen, eller det kan søkes om registrering av en EU-design.
Øksfjordtunnelen
Øksfjordtunnelen er en veitunnel på fylkesvei 882 i Loppa kommune i Finnmark. Tunnelen går mellom Storvik og Skarbergodden i Øksfjorden. Den erstattet ei rasfarlig veistrekning langs fjorden. Tunnelen er 4 252 meter lang, og den ble åpnet i 1988. Den var den lengste tunnelen i Finnmark til Nordkapptunnelen ble åpnet i 1999.
Øksfjordtunnelen er smal, med ett kjørefelt og møteplasser. Fartsgrensen i tunnelen er 60 km/t. Tunnelen har kuldeporter, men vinteren 2006 var det likevel store problemer med isdannelse i tunnelen.
Os skole (Rakkestad)
Historie
Os skole startet som et enkelt bygg, med ble i 1969 utvidet med en ny blokk. I 1980 ble det bygget ennå et nytt bygg med administrasjon og flere klasserom. I 2004 ble delene fra 1969 og 1980 utvidet, med blant annet et nytt bibliotek og noen nye klasserom, og et amfi.
Árni Magnússon-instituttet
Árni Magnússon-instituttet (islandsk Stofnun Árna Magnússonar) er et akademisk institutt på Reykjavík, Island. Instituttets hovedoppgave er å oppbevare, bevare og studere islandske manuskripter fra middelalderen som Landnåmaboka (Landnáma), Heimskringla og islandske sagaer.
Instituttet er oppkalt etter den islandske filologen Árni Magnússon (1663–1730) som dedikerte sitt liv til å finne og ta vare på gamle norrøne manuskripter og skriftsamlinger. Instituttet ligger i bygningen Árnagarður på området til Islands universitet ved Suðurgata i Reykjavík.
Cyril Stiles
Cyril Alec «Bob» Stiles (født 10. oktober 1904, død 5. mars 1985) var en newzealandsk roer som deltok i De olympiske leker i 1932 i Los Angeles.
Árni Magnússon-instituttet
Historie
Da Island fikk et visst hjemmestyre fra de danske myndighetene i 1904, krevde det islandske parlamentet, Alltinget, at danskene skulle levere tilbake de islandske manuskriptene som Árni Magnússon hadde funnet, samlet inn og fraktet til København på slutten av 1600-tallet, hvor de befinner seg i Den arnamagnæanske samling. I 1927 ble noen av disse tilbakelevert, og et institutt ble dannet under navnet Handritastofnun Íslands (= Det islandske manuskriptinstituttet). I 1972 – etter at de fleste manuskriptene ble tilbakelevert – ble instituttets statutter endret. Det endret også navn til Stofnun Árna Magnússonar á Íslandi, men blir generelt referert til som Árnastofnun. Instituttet er en uavhengig stiftelse, men har tette forbindelser til og blir administrert i assosiasjon med Islands universitet.
Cyril Stiles
Stiles vant en olympisk sølvmedalje i roing under OL i 1932 i Los Angeles. Han kom på andreplass i toer uten styrmann sammen med Frederick Thompson, bak den britiske toeren med roerne Lewis Clive og Hugh Edwards.
Árni Magnússon-instituttet
Skriftsamlinger
Instituttet oppbevarer en rekke historiske og kulturelt viktige manuskripter, blant dem:
Øystein Birkeland
Øystein Birkeland (født 24. oktober 1962) er en norsk cellist, kjent fra en rekke plateutgivelser.
Utover diplom fra Norges musikkhøgskole har han studert med kjente cellolærere nevnes Heinrich Schiff i Basel, Ralph Kirshbaum og William Pleeth i London, og Ferenc Rados ved Franz Liszt-akademiet i Budapest. Han har spilt med Oslo Filharmoniske Orkester, vært med i Det Norske Kammerorkester (1982–), Moskva Radios Symfoniorkester, Moskvasolistene og St. Martin-in-the-Fields. Dette har gitt dirigentsamarbeid med Vladimir Fedosejev, Iona Brown, Juri Bashmet, Terje Mikkelsen og Rolf Gupta. Birkeland er også i trio med jazzmusikeren Bugge Wesseltoft og perkusjonist Hans-Kristian Kjos Sørensen. Hans instrument er en Francesco Ruggieri (Cremona, 1680) eid av Dextra Musica.
De nederlandske Antiller under Sommer-OL 2004
De nederlandske Antiller under Sommer-OL 2004. Tre mannlige sportsutøvere fra De nederlandske Antiller deltok i to sporter, friidrett og hestesport under Sommer-OL 2004 i Athen. Det var tolvte gangen som De nederlandske Antiller deltok i et sommer-OL, de vant ikke noen medalje. Friidrettsutøveren Churandy Martina var landets flaggbærer under åpningsseremonien.
Oslo Market Solutions
Oslo Market Solutions AS, tidligere Manamind AS, er et aksjeselskap i Oslo, som er et heleid datterselskap av Oslo Børs VPS Holding ASA. Selskapets forretningsidé er å utvikle løsninger som fremmer handel med verdipapirer. Selskapet tilbyr løsninger for å samle inn, bearbeide, distribuere og presentere informasjon om de finansielle markedene. Målsetningen er å gi markedsaktørene enkel tilgang til informasjon som gir innsikt i markedet, herunder de enkelte instrumenter.
Historikk
Miljøet har sin opprinnelse i internettselskapet InfoStream, som i 1997 lanserte første versjon av mellomvaren Manamind Collect. Manamind Collect er en serverplattform for markedsdatadistribusjon og verdipapirhandel som har drevet virksomhetskritiske løsninger hos nordiske finansaktører siden 1997. Manamind Collect er nå grunnstenen i selskapets løsninger.
Selskapet ble stiftet i 2001 som Manamind AS, og i 2004 ble det kjøpt av VPS Holding ASA. I 2007 fusjonerte VPS og Oslo Børs, og i den forbindelse skiftet Manamind navn til Oslo Market Solutions fra 23. juni 2008.
Selskapet ble ledet av Hugo Sundkjer i perioden 2003-2014. Nåværende leder er Tine Charlotte Holm.
Røslyngveien (Oslo)
Røslyngveien (sic) (1–5, 2–8) er en vei i Voksenlia i bydel Vestre Aker i Oslo. Den går fra Lillevannsveien til Svarttrostveien.
Navnet ble vedtatt i 1927.
Veien har villabebyggelse.
Litauens kommuner
Litauens kommuner er de 60 enhetene Litauen er delt inn i på laveste nivå, fordelt på 10 fylker.
Kart
På dette kartet over Litauens kommuner er også fylkene markert med fargekode. Åtte bykommuner og to landkommuner er merket med nummer.
Margyge
Margyge eller margyger (norrønt margýgr eller márgygr, «havgyger») er et kvinnelig havuhyre som er kjent fra norrøn mytologi og folketro. Fabelvesenet har fiskebakkropp som sine slektninger, den vakre havfrua i folkesagna og det mannlige motstykket havmannen (på norrønt hafstramb), men har ellers et heslig ansikt, hesteører, hoggtenner og lange klør. Hun er farlig og må bekjempes. Margyge kan blant annet vise seg når det er storm i vente og forsøker da å trekke båter ned i dypet.
Norrøne beretninger om margygre
I Olav Tryggvasons saga berettes det at kongen nedkjempet og drepte ei margyge. I kvadet om Helge Hjovardsson i Den eldre Edda fortelles det om jotundatteren Hrimgerd som forsøker å senke Helges skip ved å ta tak i det.
Margyge, havmann (på norrønt er også omtalt i det norske pedagogisk-filosofiske læreskriftet Kongespeilet fra 1200-tallet. Der blir margyge beskrevet som en slags grotesk havfrue med «store brystvorter som på ei kvinne, lange hender og bølgete hår», et havuhyre som kan sees utenfor Grønlands kyst, riktignok «sjeldent, bortsett fra før voldsomme stormer». Monsteret blir ellers påstått å ha et skremmende ansikt med «lang, skrånende panne, breie bryn, stor munn og rynkete kinn.» Enkelte har hevdet at disse beskrivelsen bygger på like overraskende korrekte observasjoner som for eksempel av landområdene på Island og Grønland. Luftspeilinger og andre atmosfæriske fenomener kan ha forvrengt synsinntrykket av spekkhoggere, hvalrosser og store steiner og fått dem til å se ut som havmonstre.
Forestillingene om margyger er også kjent fra Hebridene under det skotsk-gæliske navnet Muireartach.
Andre beskrivelser
Den danske historikeren Peter Frederik Suhm (1728-1798) skildrer havmonsteret slik: ''«en Gyge, det er Kiæmpinde i Havet, som skal have været skabt som en Qvinde fra Bæltestædet op ad, og havt store Patter, lange og store Hænder og sidt Haar, og været som et Menneske baade paa Hals og Hoved. Fingrene have været sammenføyede, ligesom Tæerne paa Vandfugle; men neden til var det skabt som en Fisk med Skiæl, Spord og Finder.» På grunnlag av denne beskrivelsen diktet den danske poeten Adam Oehlenschläger (1779-1850) følgende om henne: «(...) Nu vædder jeg, Margyge, med sine lumske Næt, Er langt ei borte. Manden at følge hende lyster; Til Beltested som Qvinde; Stierthale, lange Bryster, Og Hinden, mellem Tæer og Fingre, vise klart, Dog, at hun er en Havfrue, af fordærvelig Art. - (...)»''
Overgangen fra norrøne forestillinger om stygge margyger til forførende, syngende havfruer på 1500-tallet er trolig påvirket av middelhavfolkenes fortellinger om sirenene fra oldtidas mytologi.
José Batlle y Ordóñez (Uruguay)
José Batlle y Ordóñez er en by i Lavalleja-departementet i det sørlige Uruguay. Byen har om lag 2 424 innbyggere. José Batlle y Ordóñez (oppkalt etter president José Batlle y Ordóñez, 1903–1907, 1911–1915) ble grunnlagt i 25. juni 1883 av Carlos Núñez.
Befolkning
José Batlle y Ordóñez har 2 424 innbyggere (Beregning 2004)
Kilde:
Transport
Ruta 14 forbinder José Batlle y Ordóñez med Mercedes / Trinidad / Durazno / Sarandí del Yí / Florida (vest) og Ruta (øst).
Mount Robson
Mount Robson er det høyeste fjellet i den kanadiske delen av Rocky Mountains. Mount Robsons høyeste topp er 3 959 meter over havet og ligger i Britisk Columbia. Det er Britisk Columbias nest høyeste fjell, det er bare Mount Fairweather med sine 4 663 meter som er høyere.
Mount Robson fikk sitt navn i 1915 av Colin Robertson.
490 Veritas
490 Veritas er en hovedbelteasteroide. Den er navneopphavet til asteroidefamilien Veritas. Den ble oppdaga den 3. september 1902 av Max Wolf fra Landessternwarte Heidelberg-Königstuhl i Heidelberg. Den er oppkalt etter den romerske gudinnen Libertas, den personifiserte frihet.
Giljotin
Giljotin eller guillotin er en mekanisk innretning beregnet for å utføre henrettelse av dødsdømte ved halshogging. Den består av en høy, stående ramme med et hengende senere skråstilt skarpt blad (omkring 40 kg). Bladet heises til toppen av rammen med et tau og holdes der til offerets hode er plassert på et sikret bånd. Deretter løsnes tauet, slik at det tunge bladet faller (omkring 2–3 meter) og kapper hodet av ved nakken. (Høyde og vekt er franske standarder; innretningen ble i sin moderne form utviklet i Frankrike.)
Giljotinen ble første gang brukt i 1792, da hvert franske departement hadde sin egen. Imidlertid eksisterte det noe lignende tidligere. Allerede på 1300-tallet ble en form for halshuggingsinstrumenter brukt i Storbritannia. I Italia og Sveits kjenner man noe tilsvarende fra renessansen. Giljotinen er oppkalt etter legen og politikeren Joseph-Ignace Guillotin. Han fikk gjennomført en forordning om at personer skulle henrettes på en mest mulig human måte. (Da Maria Stuart ble halshugd i 1587, trengte bøddelen tre slag for å skille hodet hennes helt fra kroppen, og det langtrukne stønnet hun gav fra seg da øksen traff henne, etterlot ingen tvil om at smertene var ulidelige.) Men det var likevel ikke Guillotin som utviklet instrumentet, slik mange tror. Under den franske revolusjon ble det stilt opp foran Tuileriene på Place du Carrousel i Paris i august 1792. Dr Guillotin likte ikke at navnet hans ble knyttet til instrumentet, selv om giljotinen i sin første tid ofte ble omtalt som louison eller louisette, etter en dr Louis som var sekretær ved Det kirurgiske akademiet (og forfatter av artikkelen om død i l'Encyclopédie), og som varmt anbefalte instrumentet da han mente at det medførte øyeblikkelig død framfor lidelse.
Giljotinen var tidligere det vanlige henrettelsesapparatet i land som Frankrike, Belgia og Tyskland. Sverige brukte giljotinen for første og siste gang i 1910.
Det har vært reist spørsmål om hvorvidt hodet er ved bevissthet også etter halshuggingen. Da morderen Henri Languille ble henrettet kl 5:30 om morgenen 28. juni 1905, observerte dr Beaurieux hodet nøye for å se tegn til liv. Legen løftet ikke hodet opp, slik avisene etterpå hevdet, ettersom det stod av seg selv. Beaurieux iakttok at den giljotinerte mannens øyelokk og lepper beveget seg i rytmiske sammentrekninger i fem–seks sekunder. Dette kunne være rene reflekser, men etter at ansiktet ble rolig, ropte legen med høy stemme: «Languille!» Øynene åpnet seg da langsomt: «Deretter festet Languilles øyne seg helt tydelig på mine, og pupillene fokuserte på meg.» Etter noen sekunder lukket øyelokkene seg igjen, og Beaurieux ropte igjen den giljotinertes navn: «– og nok en gang, uten noen spasmer, løftet øyelokkene seg, og avgjort levende øyne festet seg på mine, kanskje mer gjennomtrengende enn første gang. Så lukket øyelokkene seg igjen, men ikke helt. Jeg forsøkte å rope en tredje gang, men det kom ingen flere bevegelser – og øynene antok det glassaktige utseendet de får hos døde.» Legen anslo det hele til å ha vart 25–30 sekunder.
David Livingstone skrev at afrikanerne han møtte, regnet med at halshugde mennesker beholdt bevisstheten en liten stund, og at de derfor bøyde et fjærende ungtre og festet et tau fra treet bak ørene til den som skulle halshugges, slik at han i sin siste stund skulle få opplevelsen av å fly gjennom luften.
Frederick Thompson
Frederick Houghton Thompson (født 30. mars 1910 i Christchurch, død 1971) var en newzealandsk roer som deltok i De olympiske leker i 1932 i Los Angeles.
Thompson vant en olympisk sølvmedalje i roing under OL i 1932 i Los Angeles. Han kom på andreplass i toer uten styrmann sammen med Cyril Stiles, bak den britiske toeren med roerne Lewis Clive og Hugh Edwards.
Laurent Brochard
Laurent Brochard (født 26. mars 1968) er en fransk landeveissyklist. Han er tidligere verdensmester i landeveisritt og etappevinner i Tour de France.
Etter å ha sonet straffen signerte Bronchard med Ag2r Prévoyance der han fikk rollen som kaptein. Han var suksessrik i mange ritt som Critérium International og Etoile de Béssèges. Etter to sesonger gikk han tilbake til Castorama-laget, som nå gikk under navnet Bouygues Télécom.
Sopnes
Sopnes var et gammelt poststed i Langfjorden, en arm av Altafjorden i Finnmark. Langfjord kirke, som står der, var en av kirkene i Finnmark som ikke ble brent under andre verdenskrig (men ble brukt av tyske transporter som overnattingssted og var svært ramponert). «Scharnhorst», et stort tysk krigsskip, lå for anker her. Veien til Øksfjord passerer her. I dag er det ikke poststed her, men kirken er stadig i bruk.
Turners syndrom
Turners syndrom også kalt X-monosomi er en sjelden kromosomfeil. Den ble oppdaget i 1938 av Henry Turner. Den er medfødt, og rammer kun jenter. Ca. 1 av 2 500 jenter fødes med denne lidelsen. Det blir født ca. 5-10 jenter med Turners syndrom i Norge hvert år.
Feilen består i at ett av de to X-kromosomene mangler helt eller delvis i noen eller alle cellene. Et misdannet X-kromosom kan komme fra far eller mor. Denne feilen i arvestoffet oppstår mellom kromosomene som pasienten får fra morens eggcelle eller farens spermie og har innvirkning på enkelte deler av kroppen, spesielt hormoner. Diagnosen innebærer problemer under vekst og pubertet. Noen av de rammede cellene vil fungere helt, andre bare delvis, og noen er ikke i stand til å utføre sin oppgave i det hele tatt.
Etter fødselen kan det sees hevelse (lymfødem) på håndbak, fotrygg og på nakken. Det kan også konstateres unormalt bred brystkasse med uvanlig stor avstand mellom brystvortene. Jenter med Turners syndrom blir sjelden høyere en 1,40–1,50 meter. Overvekt er vanlig. Det er også vanlig med lavere hårfeste i nakken. Huden på siden av halsen kan sees som en fold som strekkes utover nedenfor ørene og utover mot skuldrene. Noen jenter med TS har lærevansker som spesielt omfatter aritmetikk og romforståelse. Intelligensen generelt er ikke dårligere enn hos jevnaldrende.
Diagnose
Sikker diagnose kan bare stilles ved undersøkelse av kromosomene. Dersom X-kromosomet bare mangler i noen av cellene, kalles dette for en mosaikktilstand. Noen av pasientene med moderate forandringer kan først få diagnosen som del av en utredning omkring manglende pubertetsutvikling med uutviklede (dysgenetiske) eggstokker (gonadedysgenesi).
Behandling
Fordi TS skyldes en feil på arvestoffet, finnes det ingen helbredende kur. Veksten kan til en viss grad økes gjennom medisinering av veksthormoner, noe som vurderes i alderen 6–8 år. En slik medisinering avsluttes når skjelettets vekstsoner har lukket seg, noe som kan sees på epifysen.
Mange har for lite kjønnshormoner og utvikler derfor ikke bryster, eggstokker, vagina, og livmor normalt, men ved hormontilskudd kan mange fungere normalt.
Andre lidelser vanlig hos jenter med denne lidelsen
Jenter med TS har en større risiko for hjerte- og karsykdommer, og det viser seg at mange med Turners syndrom, har koarktasjon av aorta, en forsnevring av hovedpulsåren. Mellom 5 og 10% av barn født med TS har denne lidelsen.
Jenter med TS har i tillegg økt risiko for diabetes type 1, og mange får hjerteproblemer senere i livet. Turner-pasienter er også utsatt for sykdommer i skjoldbruskkjertelen, spesielt hypotyreose.
491 Carina
491 Carina er en hovedbelteasteroide. Den ble oppdaga den 3. september 1902 av Max Wolf fra Landessternwarte Heidelberg-Königstuhl i Heidelberg. Bakgrunnen for navnet er ukjent.
Rådyrlia (Oslo)
Rådyrlia (1–57, 2–28) er en vei på Bjørndal i bydel Søndre Nordstrand i Oslo. Den går sørvestover fra en snuplass i Elgtråkket og til Grevlinglia. Dessuten går en annen gren nordvestover parallelt med en gren av Elgtråkket, som den har gangveiforbindelse med.
Navnet ble vedtatt i 1986, og i området er også en rekke andre veier med dyrenavn.
Alf Nordvang
Alf Nordvang (1931–2007) var en norsk skuespiller, regissør og teatersjef kjent fra rollen som førstebetjent Helmer i Helmer & Sigurdson som gikk på NRK Fjernsyn fra 1976 til 1981. Han var tilknyttet Rogaland Teater i en årrekke.
Nordvang begynte som scenearbeider på Det norske teatret i 1954, men scenedebuterte ikke før 1957. Han var teatersjef ved Rogaland Teater i periodene 1982–1986 og 1990–1991. Han fikk æren for at Rogaland Teater gikk fra store underskudd til et solid overskudd. Han hadde sin avskjedsforestilling på Rogaland Teater i 2002 i stykket «Hjemkomsten» av Harold Pinter. Han gikk da av med pensjon, men til tross for det var han i 2003 aktuell som fyllik i teateroppsetningen av A Clockwork Orange.
Han filmdebuterte i Kimen, som hadde premiere i 1974, og TV-debuterte i 1976 som førstebetjent Helmer i miniserien Nitimemordet. Dette var den første av flere sesonger av NRKs TV-serie med politietterforskerne Helmer og Sigurdson i hovedrollene (der hans kollega Sigurdson ble spilt av Anders Hatlo).
Han ble tildelt Kongens fortjenstmedalje i gull i 2001. Han mottok også ”Maktå-prisen” og Stavanger Aftenblads kulturpris (sammen med sin kone).
Nordvang var gift med skuespiller Elsa Nordvang. Han døde i 2007, 75 år gammel.
Lauksletta (Tromsø)
Lauksletta er ei grend i bygda Ramfjord i Tromsø kommune. Den ligger langs nordsida av Ramfjorden, ca. 20 kilometer fra Tromsø sentrum. Det er bussforbindelse til Tromsø. Skole og barnehage finnes på bygdesenteret Fagernes, som ligger rundt 4 km øst for Lauksletta. De fleste som bor på Lauksletta pendler til Tromsø. Grunnkretsen Lauksletta hadde 165 innbyggere i 2015.
Otto Baum
Otto Baum (født 1900 i Leonberg, død 1977 i Esslingen) var en tysk billedhogger. Han ble som ekspresjonist utstilt på nazistenes entartete kunst-utstilling i München 1937.
Arbeidene hans finnes blant annet i Frankfurt am Main. Enkelte gallerier tilbyr fortsatt små arbeider av ham til en pris rundt 4 000 euro.
Henryk Budziński
Henryk Budziński (født 29. november 1904, død 18. mars 1983 i Gdańsk) var en polsk roer som deltok i de olympiske leker 1932 i Los Angeles.
Kobyliński vant en olympisk bronsemedalje i roing under OL 1932 i Los Angeles. Sammen med Jan Krenz-Mikołajczak kom han på tredjeplass i toer uten styrmann bak Storbritannia og New Zealand.
Saginaw
Saginaw er en by i delstaten Michigan i USA. Saginaw er hovedstad i Saginaw County. I 2000 hadde byen 61 799 innbyggere.
Askia Mohammad I
Mali gikk inn i en kulturell gullalder mer omfattende enn noen gang før på grunn av Askias arbeid, og hele landet blomstret som et senter for verdifull kunnskap og handelsvarer. Ifølge legender fikk Askia Mohammad navnet Askia (omtrent den sterke) da Sonni Ali Bers datter hørte nyhetene om en av hans kriger.
Historie
Etter Songhairikets første store hersker, Sonni Ali, døde i 1492, nektet hans sønn og etterfølger, Sonni Baru, å erklære seg en muslim. Dette ga en av Sonni Alis generaler, Mohammad Toure, en muslim som i 1496 dro på hajj til Mekka, en grunn til å sette seg imot denne arvefølgen. Hærføreren Toure beseiret Baru og besteg tronen i 1493.
Valkyrje
Valkyrjer er i den norrøne mytologien kvinnelige dødsvetter. Odin sender dem ut for å holde øye med alle kriger og slag, og lar dem «kjósa val» (velge mannefall), dvs. bestemme hvem som skal falle i kamp.
Askia Mohammad I
Historie
Mohammad Toure, senere kjent som Askia Mohammad, satte deretter i gang et program for ekspansjon og konsolidering som førte til at imperiet strakte seg fra Taghaza i nord til Yatengas grense i sør og fra Aïr i nordøst til Futu Tooro i Guinea i vest. I stedet for å organisere riket etter en islamsk modell, dempet og forbedret han den tradisjonelle samfunnsmodellen ved å bygge opp et byråkratisk regjeringssystem uten like i Vest-Afrika. I tillegg satte han opp et system for standardisering av måleenheter og regulering av handelen, og satte i gang en bevoktning av handelsrutene, samt å sette opp et organisert skattesystem.
Valkyrje
Valkyrjene tar de falne med seg til Åsgard, der de blir einherjer. Det er kun de virkelig tapre krigerne som er verdig å bli einherje, for i Åsgard skal de jo kjempe side om side med gudene. I Valhall deler Odin og Frøya de falne mellom seg – halvparten kommer til Odin i Valhall, mens den andre, de mindre blodtørstige, og mer ærbare, kommer til Frøya i Folkvang.
Askia Mohammad I
Historie
Askia Mohamad I ble gravlagt i den såkalte Askias grav i Gao i Mali, som i dag er et verdensarvssted.
Valkyrje
Valkyrjekvad
En del kongekvad har valkyrje-motiv, slik som Edda-diktene om Helge Hundingsbane. Haraldskvadet i Fagrskinna, tilskrevet Torbjørn Hornklove, skildrer slaget i Hafrsfjord, formet som en samtale mellom en valkyrje og en ravn. Minnekvadet om Håkon den gode, Håkonarmål, beskriver hvordan kong Håkon hentes til Valhall av to valkyrjer. Darradarljod (Spydsangen) i Njåls saga om slaget ved Clontarf skildrer tolv valkyrjer ved vevstolen, der de slår veven med mennesketarmer og slik avgjør slagets gang, et rent visjonsdikt inspirert av irsk diktning.
Noen av valkyrjene nevnes i Grimnesmål:
Da enken Ragnhild Tregagås tilstod å ha drevet med trolldom i forhør på prestegården i Fusa i 1324, forklarte hun at hun - i den hensikt å ødelegge sin tremenning Bårds ekteskap - hadde gjemt fem erter og fem brød i hans og brudens seng og satt et sverd like ved, mens hun fra sitt skjulested i soverommet påkalte valkyrjen Gøndul, nevnt i Skaldskaparmål:
Storfjelltunnelen
Storfjelltunnelen er en tunnel på fylkesvei 8830 i Alta kommune i Finnmark. Tunnelen går under Storfjellet i Korsfjorden. Den erstattet ei rasfarlig veistrekning langs fjorden. Tunnelen er 2,765 meter lang.